| **Renaldas Gudauskas** |
| --- |
|  |
| Prof. dr. Renaldas Gudauskas |
| Gimė | 1957 m. lapkričio 3 d. (66 metai)Veiveriai, Prienų rajonas |
| Tautybė | lietuvis |
|  |
| Organizacijos | Lietuvos nacionalinė Martyno Mažvydo biblioteka |
| Pareigos | Generalinis direktorius |
|  |
| Alma mater | Vilniaus universitetas |

**Renaldas Gudauskas** (g. 1957 m. lapkričio 3 d. Veiveriuose, Prienų raj.) – Lietuvos bibliotekininkas, informologas, socialinių (informacija ir komunikacija) mokslų daktaras, profesorius.

Išsilavinimas
-------------

1980 m. Vilniaus universiteto Istorijos fakultete baigė bibliotekininkystės ir bibliografijos specialybę. 1985 m. Leningrado (dabar – Sankt Peterburgas) kultūros institute apgynė disertaciją „Bibliotekininkystės ir bibliografijos specialistų rengimas TSRS universitetuose" (nuo 1993 m. nostrifikuotas socialinių mokslų daktaras). 1992 m. suteiktas docento vardas. Nuo 2002 m. – profesorius.

Mokslinės veiklos kryptys – Europos Sąjungos informacinės visuomenės technologijų politika, informacinės visuomenės plėtra, žinių vadyba ir žinių ekonomika.

Moka lietuvių, anglų, vokiečių, rusų kalbas.

Veikla
------

Nuo 1980 m. Vilniaus universiteto dėstytojas, 1991–2002 m. Komunikacijos fakulteto dekanas. 1994–2007 m. žurnalo „Informacijos mokslai" vyriausiasis redaktorius, 2010–2020 m. – šio žurnalo redakcinės kolegijos narys. 

1996–1998 m. buvo Lietuvos Respublikos Prezidento patarėjas informacijos ir komunikacijos klausimais, 1997–1998 m. – JAV ir Baltijos fondo vyriausiuoju konsultantu (viešoji politika, viešieji ryšiai, lobizmas). 

1997–2007 m. – Nacionalinės UNESCO komisijos Informacijos, informatikos ir komunikacijos komiteto pirmininkas. 

1998–2000 m. – Valdymo reformų ir savivaldybių reikalų ministerijos viceministras informacijai ir informatikai.

2001–2005 m. – Lietuvos Respublikos Ministro Pirmininko patarėjas informacinės visuomenės ir žinių ekonomikos klausimais. 

2001–2006 m. – Europos Sąjungos Informacinės visuomenės technologijų komiteto narys, Lietuvos delegacijos vadovas.

2003–2007 m. – Vilniaus universiteto UNESCO Tarptautinio žinių ekonomikos ir žinių vadybos centro direktorius.

2007–2010 m. – Lietuvos edukologijos universiteto Socialinės komunikacijos instituto Žinių vadybos centro direktorius.

2010 m.–2023 m. – Lietuvos nacionalinės Martyno Mažvydo bibliotekos generalinis direktorius.

2012–2018 m. – Baltijos regiono bibliotekų asociacijos „Bibliotheca Baltica" prezidentas, nuo 2018 m. – šios asociacijos narys. 2012–2020 m. – Lietuvos bibliotekų tarybos pirmininkas, nuo 2021 m. – narys.

2021–2024 m. – UNESCO Filosofijos ir humanitarinių mokslų tarptautinės tarybos CIPSH (angl. *The International Council for Philosophy and Human Sciences*) vykdomojo komiteto narys.

Apdovanojimai
-------------

2021 m. vasario 15 d. Lietuvos Respublikos Prezidento dekretu už nuopelnus Lietuvos Respublikai ir Lietuvos vardo garsinimą pasaulyje apdovanotas ordino „Už nuopelnus Lietuvai" Riterio kryžiumi.

Bibliografija
-------------

* Teoriniai bibliotekininkystės pagrindai, su kitais, 1990 m. 2 leid. 1995 m.
* Lietuvos integrali bibliotekų informacijos sistema / Vladas Bulavas, Renaldas Gudauskas, Regina Varnienė. – Vilnius: Lietuvos nacionalinė Martyno Mažvydo biblioteka, 1994. – 50 p.: schem. – ISBN 9986-530-03-2
* Žinių vadyba ir edukacinės inovacijos : metodinė priemonė / Renaldas Gudauskas, Angelė Kaušylienė. – Vilnius : Vilniaus pedagoginio universiteto leidykla, 2010. – 47, [1] p. – ISBN 978-9955-20-569-2

Šaltiniai
---------

1. ↑  *Renaldas Gudauskas*. Vilniaus universiteto Komunikacijos fakultetas. Nuoroda tikrinta 2021-12-08
2. ↑   *Renaldas Gudauskas*. Visuotinė lietuvių enciklopedija, T. VII (Gorkai-Imermanas). – Vilnius: Mokslo ir enciklopedijų leidybos institutas, 2005, 255 psl.
3. ↑  *Prof. dr. Renaldas Gudauskas*. Lietuvos nacionalinė Martyno Mažvydo biblioteka Archyvuota kopija 2021-12-08 iš Wayback Machine projekto.. Nuoroda tikrinta 2021-12-08.
4. ↑  *Mažvydo bibliotekos direktorius Renaldas Gudauskas išrinktas vienos iš UNESCO tarybų nariu*. LRT naujienų portalas. Nuoroda tikrinta 2021-12-08